ફિલ્મની વાર્તા રાણી માધવી દેવી (માહી ગિલ)ની આજુબાજુ ફરે છે. જેણે પોતાના પાત્રને એટલું સારી રીતે નિભાવ્યું છે કે તમે વારંવાર તેની પ્રશંસા કરશો. જોકે સ્ક્રિપ્ટમાં તેના પાત્રને ખૂબ લાંબુ લખવામાં આવ્યું છે. ત્યારબાદ આદિત્ય પ્રતાપ સિંહ (જિમ્મી શેરગિલ) આવે છે, જે પોતાના રાજવી રુઆબ અને ગુમાવેલા પ્રેમમાં તડપે છે. જિમ્મીએ પણ પોતાનું પાત્ર બખૂબી રીતે ભજવ્યું છે. તેના પછી ફિલ્મમાં સંજય દત્ત કબીર નામના ગેંગસ્ટરના રોલમાં આવે છે જે ખુબ જ સમજદાર હોય છે પરંતુ તે પોતાના ગુસ્સા અને ચંચળ દિલને કારણે અનેક વખત મુશ્કેલીમાં મુકાઈ જાય છે. સંજય પણ પોતાના રોલમાં દમદાર દેખાય છે, જોકે, કોઈ-કોઈ જગ્યાએ તે દર્શકોને થોડા નિરાશ પણ કરે છે.